CELEX: 32016D2112
Language: et
Date: 2016-12-01 00:00:00
Title: Nõukogu otsus (ÜVJP) 2016/2112, 1. detsember 2016, millega muudetakse otsust 2014/401/ÜVJP, mis käsitleb Euroopa Liidu Satelliidikeskust

2.12.2016   
            
            
               ET
            
            
               Euroopa Liidu Teataja
            
            
               L 327/78
            
         NÕUKOGU OTSUS (ÜVJP) 2016/2112,
   1. detsember 2016,
   millega muudetakse otsust 2014/401/ÜVJP, mis käsitleb Euroopa Liidu Satelliidikeskust
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28 ja artikli 31 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 26. juunil 2014 vastu otsuse 2014/401/ÜVJP, (1) mis käsitleb Euroopa Liidu Satelliidikeskust ja millega tunnistatakse kehtetuks ühismeede 2001/555/ÜVJP Euroopa Liidu Satelliidikeskuse loomise kohta.
            
         
               (2)
            
            
               Euroopa Liidu Satelliidikeskuse (SATCEN) juhatusele tuleb anda võimalus kutsuda oma koosolekutele aeg-ajalt asjaomaste riikide, rahvusvaheliste organisatsioonide, organite ja üksuste eksperte, et anda neile teatud teemadel teavet.
            
         
               (3)
            
            
               SATCENi ülesandeks peaks olema selliste rahvusvaheliste lepingute rakendamine, mille liit on sõlminud välis- ja julgeolekupoliitika valdkonnas seoses SATCENi tegevusega.
            
         
               (4)
            
            
               Otsust 2014/401/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/401/ÜVJP muudetakse järgmiselt.
   
               1)
            
            
               Artikli 6 lõige 4 asendatakse järgmisega:
               „4.   SATCENi direktor või direktori esindaja osaleb üldreeglina juhatuse koosolekutel. Juhatuse koosolekutele võib kutsuda ka Euroopa Liidu sõjalise komitee esimehe, Euroopa Liidu sõjalise staabi ülemjuhataja ja Euroopa Liidu tsiviiloperatsioonide ülema. Juhatuse kutsel võivad juhatuse koosolekutel osaleda asjaomaste liidu institutsioonide, asutuste, organite ja üksuste, samuti kolmandate riikide, rahvusvaheliste organisatsioonide ja üksuste esindajad, et anda neile kindlate päevakorrapunktidega seotud teavet.“
            
         
               2)
            
            
               Artiklis 20 lisatakse lõike 2 järele järgmine lõige:
               „2a.   SATCENi ülesandeks on juhatuse heakskiidul selliste rahvusvaheliste lepingute rakendamine, mille liit on sõlminud välis- ja julgeolekupoliitika valdkonnas, niivõrd kui need on seotud SATCENi tegevusega.“
            
         Artikkel 2
   Käesolev otsus jõustub selle vastuvõtmise päeval.
   
      Brüssel, 1. detsember 2016
      
         
            Nõukogu nimel
         
         
            eesistuja
         
         A. ÉRSEK
      
   
   
      (1)  Nõukogu 26. juuni 2014. aasta otsus 2014/401/ÜVJP, mis käsitleb Euroopa Liidu Satelliidikeskust ja millega tunnistatakse kehtetuks ühismeede 2001/555/ÜVJP Euroopa Liidu Satelliidikeskuse loomise kohta (ELT L 188, 27.6.2014, lk 73).